Domino's Pizza, Inc.|  |
| Pramonė | restoranų tinklas |
| Įkurta | 1960 m. birželio 10 d. |
| Įkūrėjas (-ai) | Tom Monaghan |
| Centrinė būstinė | Jungtinės Amerikos Valstijos An Arboras, Mičiganas, Jungtinės Amerikos Valstijos |
| Vietų skaičius | 10 886 restoranai (2013) |
| Produkcija | picos • vištienos patiekalai • gėrimai • užkandžiai |
| Pajamos | Didėjimas 1,802 mlrd. JAV dol. (2013) |
| Darbuotojų | 220 tūkst. (2013) |
| Tinklalapis | www.dominos.com |

„Domino’s Pizza" picerija Floridoje
**„Domino’s Pizza"** – tarptautinis restoranų tinklas, įkurtas 1960 m. Mičigane, Jungtinėse Valstijose. Pasaulyje veikia beveik 11 tūkst. picerijų. Tai yra antras didžiausias picos pristatymo į namus tinklas Jungtinėse Valstijose, vietų skaičiumi nusileidžiantis tik „Pizza Hut".

Istorija
--------

Kompanijos įkūrimo pradžia laikomi 1960 m. kai Tom Monagham, kartu su savo broliu James, už 500 JAV dol. nusipirko piceriją „DomiNick’s" Mičigane, Jungtinėse Valstijose. 1965 m. Tom Monaghan, jau vienintelis kompanijos savininkas, pervadiną verslo į „Domino’s Pizza, Inc". 1978 m. atidaroma 200-oji picerija. 1983 m. po 1000-ojo „Domino’s Pizza" restorano įkūrimo kompanija žengė į tarptautinę rinką, atidarydama pirmus naujus prekybos taškus Vinipege, Kanadoje bei Kvinslande, Australijoje; 1985 m. sekė ir Jungtinė Karalystė bei Japonija. 1989 m. kompanija valdė jau 5000 restoranų tinklą, o 1990 m. pasirašyta tūkstantoji franšizės sutartis.

Tinklas pradėjo plėstis vis sparčiau, 1995 m. atidaryta tūkstantoji parduotuvė užsienyje. 1996 m. įkurtas kompanijos tinklalapis „www.dominos.com". 1997 m. kompanija užsienyje turėjo 1,5 tūkst. restoranų tinklą, atidarydama 7 prekybos taškus per 1 dieną 5-iuose žemynuose. 2000 m. atšvęstas 40-asis „Domino’s Pizza" jubiliejus. 2006 m. kompanija turėjo iš viso 8 tūkst. užkandinių, iš jų 5 tūkst. buvo Jungtinėse Valstijose. 3000-asis užsienio restoranas atidarytas Panamoje. 2010 m. atšvęstas 50-asis jubiliejus. 2012 m. atidarytas pirmasis restoranas Lagose, Nigerijoje.

Restoranų tinklas ir pardavimai
-------------------------------

2013 m. pab. duomenimis, pasaulyje buvo 10,9 tūkst. „Domino’s Pizza" restoranų, iš kurių 4596 picerijos yra įsikūrusios Jungtinėse Valstijose. Užsienio šalys, kuriose yra daugiausiai picerijų: Jungtinė Karalystė (771), Indija (677), Meksika (590), Australija (505), Pietų Korėja (390), Kanada (380), Turkija (360), Japonija (287), Prancūzija (227) bei Nyderlandai (144). Pastarųjų šalių pardavimai sudaro 73 % visų kompanijos užsienio pajamų.

Picerijų tinklas 2014 m. uždirbo 42,3 mln. JAV dol. pelno, 50 % daugiau nei prieš tai buvusiais metais. Kompanija planuoja atidaryti 185-is naujus „Domino’s Pizza" restoranus, tikisi per metus pajamas padidinti ketvirtadaliu.

Domino's Pizza Lietuvoje
------------------------

Pirmoji „Domino's Pizza" picerija VilniujePirmoji „Domino's Pizza" picerija Vilniuje
2021 m. rugsėjo 16 dieną Vilniuje buvo atidarytas pirmasis „Domino's Pizza" restoranas Lietuvoje ir Baltijos šalyse.

Šaltiniai
---------

|  |  |
| --- | --- |
|  | **Vikiteka: Domino's Pizza** – vaizdinė ir garsinė medžiaga  |

1. 1 2 3 4  Domino’s Pizza > Investors > 2013 Annual Report (PDF) Oficiali kompanija kasmetinė finansinė ataskaita. Nuoroda tikrinta 2014-09-30.
2. ↑  „2013 Top 100 Pizza Companies List". *Pizza Today*. Nuoroda tikrinta 2014-09-30.
3. 1 2  Domino’s Pizza > About Us > Our History Archyvuota kopija 2018-11-23 iš Wayback Machine projekto. Oficialus kompanijos Nigerijoje tinklalapis. Nuoroda tikrinta 2014-09-30.
4. ↑  „Domino’s Pizza delivers record profit". *The Australian*, 2014-08-13. Nuoroda tikrinta 2014-09-30.
5. ↑

Nuorodos
--------

* Oficiali „Domino’s Pizza" svetainė
* „Domino’s Pizza" socialiniame tinkle „Facebook"
* Oficiali „Domino's Pizza" Lietuva svetainė[neveikianti nuoroda]